Muukalaiset (vuoden 1967 televisiosarja)

Muukalaiset (Invaders) oli  yhdysvaltalainen scifisarja, jonka loi Larry Cohen. Sarja alkoi ABC-kanavalla 10. tammikuuta 1967 ja päättyi 26. maaliskuuta 1968. Sarjaa tehtiin kaksi tuotantokautta yhteensä 43 jaksoa, jotka kestivät 51 minuuttia kukin. Suomessa sarjaa esitti tuoreeltaan Mainostelevisio.

Juoni
Roy Thinnesin esittämä arkkitehti David Vincent saa sattumalta tietää salaisesta muukalaisinvaasiosta. Tämän takia hän matkustaa paikasta toisen yrittäen pilata muukalaisten juonia. Hän myös yrittää varoittaa muita invaasiosta saaden sarjan edetessä muutamia mukaansa.

Sarjan muukalaisilla on lentäviä lautasia ja sädeaseita, joiden teho muuttaa uhrin välittömästi tuhkaksi. Muukalaiset muistuttavat täysin ihmisiä, paitsi että heidän pikkusormensa ei taivu lainkaan muiden sormien mukana.

 Aiheesta muualla 
 Muukalaiset - The Invaders

Luokka:Yhdysvaltalaiset scifi-sarjat
Luokka:1960-luvun televisiosarjat
Luokka:ABC:n televisio-ohjelmat